钦定古今图书集成/明伦汇编/氏族典/第293卷 > 《廖用贤尚友录》 > 方轸
## 钦定古今图书集成/明伦汇编/氏族典/第293卷 > 《廖用贤尚友录》 > 方轸

按《宁波府志》：“轸字克载，闽莆田人，后居鄞。登元符元
年进士，授太庙斋郎。大观元年，上书言：‘蔡京睥睨社
稷，心怀不轨，专以绍述熙丰之说为自谋之计。内而
势政侍从，外而帅臣监司，无非其门人亲戚，又使子
攸日以花木禽鸟愚陛下，使不知天下治乱。臣以为
京必反也’。”上以示京，京取其疏自辩。上令御史台进
摄，取伏辩以闻，付轸诏狱。父通，诸王府翊善，诏罢职，
敕轸贷命，追毁出身以来文字，编管岭南，寻放归。政
和间，复诣《登闻鼓》进状，乞“收权独断，毋使国贼肆志。”
上以轸长恶不悛，编管永州。后以收燕云恩赦放归。
靖康元年，复收叙其父，通尚在，亦叙原官。轸还鄞县
令，贫不能归，遂占籍于鄞。